ddrg/super_eurlex huggingface dataset:
C 471/34

Rettens dom af 29. september 2021 — Nichicon Corporation mod Kommissionen

(Sag T-342/18) (1)

(Konkurrence - karteller - markedet for elektrolytiske kondensatorer af aluminium og af tantal - afgørelse, hvorved fastslås en overtrædelse af artikel 101 TEUF og EØS-aftalens artikel 53 - prissamordning inden for hele EØS - samordnet praksis - udveksling af kommercielt følsomme oplysninger - Kommissionens territoriale kompetence - konkurrencebegrænsende formål - klagepunktsmeddelelse - punkt 13 i retningslinjerne for bødeberegning af 2006 - afsætningens værdi - begrundelsespligt - proportionalitet - ligebehandling - samlet og vedvarende overtrædelse - overtrædelsens grovhed - offentlig afstandtagen - formildende omstændigheder - fuld prøvelsesret)

(2021/C 471/47)

Processprog: engelsk

Parter

Sagsøger: Nichicon Corporation (Kyoto, Japan) (ved advokaterne A. Ablasser-Neuhuber, F. Neumayr, G. Fussenegger og H. Kühnert)

Sagsøgt: Europa-Kommissionen (ved B. Ernst, T. Franchoo, C. Sjödin og F. van Schaik, som befuldmægtigede)

Sagens genstand

Søgsmål anlagt i henhold til artikel 263 TEUF med principal påstand om annullation af Kommissionens afgørelse C(2018) 1768 final af 21. marts 2018 vedrørende en procedure efter artikel 101 [TEUF] og EØS-aftalens artikel 53 (sag AT.40136 — Kondensatorer), for så vidt som afgørelsen vedrører sagsøgeren, og, subsidiært, om nedsættelse af den bøde, som sagsøgeren er blevet pålagt.

Konklusion

1) Europa-Kommissionen frifindes.

2) Nichicon Corporation bærer sine egne omkostninger og betaler de af Kommissionen afholdte omkostninger.

(1) EUT C 294 af 20.8.2018.
Rettens dom af 29. september 2021 — Ryanair m.fl. mod Kommissionen

(Sag T-448/18) (1)

(Statsstøtte - aftaler indgået af Kärntner Flughafen Betriebsgesellschaft med Ryanair og dennes datterselskaber Airport Marketing Services og Leading Verge.com - lufthavnstjenester - markedsføringstjenester - afgørelse, hvorved støtten erklæres uforenelig med det indre marked og pålægges tilbagesøgt - statsstøttebegrebet - tilregnelse til staten - fordel - kriteriet om den private investor - tilbagesøgning - artikel 41 i chartret om grundlæggende rettigheder - retten til aktindsigt - ret til at blive hørt)

(2021/C 471/52)

Processprog: engelsk

Parter

Sagsøgere: Ryanair DAC (Swords, Irland), Airport Marketing Services Ltd (Dublin, Irland) og FR Financing (Malta) Ltd (Douglas, Isle of Man) (ved advokaterne E. Vahida og I.-G. Metaxas Maranghidis samt solicitor B. Byrne)

Sagsøgt: Europa-Kommissionen (ved K. Blanck, A. Bouchagiar og S. Noë, som befuldmægtigede)

Sagens genstand

Angående et søgsmål i henhold til artikel 263 TEUF med påstand om delvis annullation af Kommissionens afgørelse (EU) 2018/628 af 11. november 2016 i statsstøttesag SA.24221 (2011/C) (ex 2011/NN) gennemført af Østrig til fordel for Klagenfurt lufthavn, Ryanair og andre luftfartsselskaber, der benytter lufthavnen (EUT 2018, L 107, s. 1), for så vidt som den vedrører sagsøgerne.

Konklusion

1) Europa-Kommissionen frifindes.

2) Ryanair DAC, Airport Marketing Services Ltd og FR Financing (Malta) Ltd bærer deres egne omkostninger og betaler de af Europa-Kommissionen afholdte omkostninger.

(1) EUT C 319 af 10.9.2018.
C 471/37

Rettens dom af 29. september 2021 — TUIfly mod Kommissionen

(Sag T-447/18) (1)

(Statsstøtte - aftaler indgået af Kärntner Flughafen Betriebsgesellschaft med luffartsselskaberne Hapag Lloyd Express og TUIfly - lufthavnstjenester - markedsføringsydelser - afgørelse, hvorved støtten erklæres uforenelig med det indre marked og pålægges tilbagesøgt - fordel - kriteriet om den private investor - 41 i chartret om grundlæggende rettigheder - ret til aktindsigt - ret til at blive hørt)

(2021/C 471/51)

Processprog: tysk

Parter

Sagsøger: TUIfly GmbH (Langenhagen, Tyskland) (ved advokaterne L. Giesberts og M. Gayger)

Sagsøgt: Europa-Kommissionen (ved K. Blanck, A. Bouchagiar og S. Noë, ved befuldmægtigede)

Sagens genstand

Søgsmål støttet på artikel 263 TEUF med påstand om delvis annullation af Kommissionens afgørelse (EU) 2018/628 af 11. november 2016 i statsstøttesag SA.24221 (2011/C) (ex 2011/NN) gennemført af Østrig til fordel for Klagenfurt lufthavn, Ryanair og andre luftfartsselskaber, der benytter lufthavnen (EUT 2018, L 107, s. 1), for så vidt som den vedrører sagsøgeren.

Konklusion

1) Kommissionen frifindes.

2) TUIfly GmbH bærer sine egne omkostninger og betaler de af Europa-Kommissionen afholdte omkostninger.

(1) EUT C 301 af 27.8.2018.
1)

Den bøde, som blev pålagt Altice Europe NV ved artikel 4 i Kommissionens afgørelse C(2018) 2418 final af 24. april 2018 om pålæggelse af bøder for at gennemføre en fusion i strid med artikel 4, stk. 1, og artikel 7, stk. 1, i forordning (EF) nr. 139/2004 (sag M.7993 — Altice/PT Portugal), for en overtrædelse af denne forordnings artikel 4, stk. 1, fastsættes til 56 025 000 EUR.
C 452/18

Rettens dom af 15. september 2021 — Laboratoire Pareva og Biotech3D mod Kommissionen

(Sagerne T-337/18 og T-347/18) (1)

(Biocidholdige produkter - aktivstoffet PHMB (1415; 4.7) - afslag på godkendelse af produkttype 1, 5 og 6 - betinget godkendelse af produkttype 2 og 4 - risici for menneskers sundhed og miljøet - forordning (EU) nr. 528/2012 - artikel 6, stk. 7, litra a) og b), i delegeret forordning (EU) nr. 1062/2014 - harmoniseret klassificering af aktivstoffet i henhold til forordning (EF) nr. 1272/2008 - forudgående høring af ECHA - åbenbart urigtigt skøn - krydsreferencer - ret til at blive hørt)

(2021/C 452/17)

Processprog: engelsk

Parter

Sagsøger i sagerne T-337/18 og T-347/18: Laboratoire Pareva (Saint-Martin-de-Crau, Frankrig) (ved advokaterne K. Van Maldegem, S. Englebert, P. Sellar og M. Grunchard)

Sagsøger i sag T-347/18: Biotech3D Ltd & Co. KG (Gampern, Østrig) (ved advokaterne K. Van Maldegem, S. Englebert, P. Sellar og M. Grunchard)

Sagsøgt: Europa-Kommissionen (ved R. Lindenthal og K. Mifsud Bonnici, som befuldmægtigede)

Intervenienter til støtte for sagsøgte: Den Franske Republik (ved A.L. Desjonquères, J. Traband, E. Leclerc og W. Zemamta, som befuldmægtigede) og Det Europæiske Kemikalieagentur (ved M. Heikkilä, C. Buchanan og T. Zbihlej, som befuldmægtigede)

Sagens genstand

Søgsmål i henhold til artikel 263 TEUF med påstand om annullation, i sag T-337/18, af Kommissionens gennemførelsesafgørelse (EU) 2018/619 af 20. april 2018 om ikke at godkende PHMB (1415; 4,7) som et eksisterende aktivstof til anvendelse i biocidholdige produkter af produkttype 1, 5 og 6 (EUT 2018, L 102, s. 21), og, i sag T-347/18, af Kommissionens gennemførelsesforordning (EU) 2018/613 af 20. april 2018 om godkendelse af PHMB (1415; 4.7) som et eksisterende aktivstof til anvendelse i biocidholdige produkter af produkttype 2 og 4 (EUT 2018, L 102, s. 1).

Konklusion

1) Sagerne T-337/18 og T-347/18 forenes med henblik på denne dom.

2) Europa-Kommissionen frifindes.

3) I sag T-337/18 bærer Laboratoire Pareva sine egne omkostninger og betaler de af Europa-Kommissionen afholdte omkostninger, herunder omkostningerne i forbindelse med de sager om foreløbige forholdsregler, der er registreret som sag T-337/18 R og sag T-337/18 R II.

4) I sag T-347/18 bærer Laboratoire Pareva og Biotech3D Ltd & Co. KG deres egne omkostninger og betaler de af Kommissionen afholdte omkostninger, herunder omkostningerne i forbindelse med den sag om foreløbige forholdsregler, der er registreretsom sag T-347/18 R. Laboratoire Pareva bærer ligeledes omkostningerne i forbindelse med den sag om foreløbige forholdsregler, der er registreret som sag T-347/18 R II.

5) Den Franske Republik og Det Europæiske Kemikalieagentur (ECHA) bærer hver deres egne omkostninger.

(1) EUT C 285 af 13.8.2018.
C 431/27

Rettens dom af 8. september 2021 — Spanien mod Kommissionen

(Sag T-355/18) (1)

(Sprogordning - meddelelse om almindelige udvælgelsesprøver med henblik på ansættelse af administratorer på området for folkesundhed og fødevaresikkerhed - begrænsning af valget af sprog 2 til fire sprog - forordning nr. 1 - vedtægtens artikel 1d, stk. 1, artikel 27 og artikel 28, litra f) - forskelsbehandling baseret på sprog - tjenestens interesse - proportionalitet)

(2021/C 431/28)

Processprog: spansk

Parter

Sagsøger: Kongeriget Spanien (ved S. Centeno Huerta og L. Aguilera Ruiz, som befuldmægtigede)

Sagsøgt: Europa-Kommissionen (N. Ruiz García, L. Vernier, D. Milanowska, I. Galindo Martín og T. Lilamand, som befuldmægtigede)

Sagens genstand

Søgsmål støttet på artikel 263 TEUF med påstand om annullation af meddelelsen om almindelige udvælgelsesprøver EPSO/AD/340/18 med henblik på oprettelse af en reserveliste på området for sundhed og fødevaresikkerhed (audit, inspektion og evaluering) og EPSO/AD/341/18 med henblik på oprettelse af en reserveliste på området for fødevaresikkerhed (politik og lovgivning) (EUT 2018, C 97 A, s. 1), annulleres.

Konklusion

1) Meddelelsen om almindelige udvælgelsesprøver EPSO/AD/340/18 med henblik på oprettelse af en reserveliste på området for sundhed og fødevaresikkerhed (audit, inspektion og evaluering) og EPSO/AD/341/18 med henblik på oprettelse af en reserveliste på området for fødevaresikkerhed (politik og lovgivning), annulleres.

2) Europa-Kommissionen bærer sine egne omkostninger og betaler de af Kongeriget Spanien afholdte omkostninger.

(1) EUT C 285 af 13.8.2018.
Rettens dom af 30. november 2022 — Østrig mod Kommissionen

(Sag T-101/18) (1)

(Statsstøtte - kerneenergiindustri - Ungarns påtænkte støtte til udvikling af to nye kernereaktorer på Paks-anlægget - afgørelse, hvorved støtten erklæres forenelig med det indre marked under forudsætning af, at visse tilsagn overholdes - artikel 107, stk. 3, litra c), TEUF - støttens forenelighed med anden EU-ret end statsstøttereglerne - uadskillelig forbindelse - fremme af kerneenergi - Euratomtraktatens artikel 192, stk. 1 - miljøbeskyttelsesprincippet, princippet om, at forureneren betaler, forsigtighedsprincippet og bæredygtighedsprincippet - fastlæggelse af den pågældende økonomiske virksomhed - markedssvigt - konkurrencefordrejning - støttens proportionalitet - behov for en statslig indgriben - fastlæggelse af støttens elementer - procedure for indgåelse af offentlige kontrakter - begrundelsespligt)

(2023/C 35/50)

Processprog: tysk

Parter

Sagsøger: Republikken Østrig (ved J. Schmoll, F. Koppensteiner, M. Klamert og T. Ziniel, som befuldmægtigede, bitsået af advokat H. Kristoferitsch)

Sagsøgt: Europa-Kommissionen (ved K. Blanck, K. Herrmann og P. Němečková, som befuldmægtigede)

Intervenient til støtte for sagsøgeren: Storhertugdømmet Luxembourg (ved A. Germeaux og T. Schell, som befuldmægtigede, bistået af P. Kinsch)

Intervenienter til støtte for sagsøgte: Den Tjekkiske Republik (ved M. Smolek, J. Vláčil, T. Müller, J. Pavliš og L. Halajová, som befuldmægtigede), Den Franske Republik (ved E. de Moustier og P. Dodeller, som befuldmægtigede), Ungarn (ved M. Fehér, som befuldmægtiget, bistået af advokaterne P. Nagy, N. Gràcia Malfeito og B. Karsai, og C. Bellamy, KC), Republikken Polen (ved B. Majczyna, som befuldmægtiget), Den Slovakiske Republik (ved S. Ondrášiková, som befuldmægtiget), Det Forenede Kongerige Storbritannien og Nordirland (ved F. Shibli, L. Baxter og S. McCrory, som befuldmægtigede, bistået af barrister T. Johnston)

Sagens genstand

Med sit søgsmål anlagt i henhold til artikel 263 TEUF har Republikken Østrig nedlagt påstand om annullation af Kommissionens afgørelse (EU) 2017/2112 af 6. marts 2017 om den foranstaltning/støtteordning/statsstøtte SA.38454 — 2015/C (ex 2015/N), som Ungarn påtænker at yde til udviklingen af to nye kernereaktorer på Paks II-kernekraftværket (EUT 2017, L 317, s. 45).

Konklusion

1) Europa-Kommissionen frifindes.

2) Republikken Østrig bærer sine egne omkostninger og betaler de af Kommissionen afholdte omkostninger.

3) Den Tjekkiske Republik, Den Franske Republik, Storhertugdømmet Luxembourg, Ungarn, Republikken Polen, Den Slovakiske Republik og Det Forenede Kongerige Storbritannien og Nordirland bærer hver deres egne omkostninger.

(1) EUT C 152 af 30.4.2018.
1)

Artikel 1, 3 og 4 i Europa-Kommissionens afgørelse C(2018) 4761 final af 18. juli 2018 om en procedure i henhold til artikel 102 [TEUF] og artikel 54 i EØS-aftalen (AT.40099 — Google Android) annulleres, for så vidt som disse bestemmelser angår det fjerde misbrug i den samlede og vedvarende overtrædelse, som består i at have gjort indgåelsen af indtægtsdelingsaftaler med visse originaludstyrsfabrikanter og mobilnetværksoperatører betinget af, at der på en foruddefineret mængde af apparater udelukkende blev forudinstalleret Google Search.
Rettens dom af 6. juli 2022 — ABLV Bank mod SRB

(Sag T-280/18) (1)

(Den Økonomiske og Monetære Union - bankunion - den fælles afviklingsmekanisme for kreditinstitutter og visse investeringsselskaber (SRM) - afviklingsprocedure, som finder anvendelse, hvis en enhed er nødlidende eller er forventeligt nødlidende - Afviklingsinstansens afgørelse om ikke at vedtage nogen afviklingsordning - annullationssøgsmål - bebyrdende retsakt - søgsmålsinteresse - søgsmålskompetence - delvis antagelse til realitetsbehandling - artikel 18 i forordning (EU) nr. 806/2014 - den udstedende myndigheds kompetence - retten til at blive hørt - begrundelsespligt - proportionalitet - ligebehandling)

(2022/C 340/34)

Processprog: engelsk

Parter

Sagsøger: ABLV Bank AS (Riga, Letland) (ved advokat O. Behrends)

Sagsøgt: Den Fælles Afviklingsinstans (SRB) (ved J. De Carpentier, E. Muratori og H. Ehlers, som befuldmægtigede, bistået af advokat J. Rivas Andrés og solicitor B. Heenan)

Intervenient til støtte for sagsøgte: Den Europæiske Centralbank (ECB) (ved R. Ugena, A. Witte og A. Lefterov)

Sagens genstand

Søgsmål anlagt i henhold til artikel 263 TEUF har sagsøgeren, ABLV Bank AS, nedlagt påstand om annullation af afgørelser truffet den 23. februar 2018 af Den Fælles Afviklingsinstans (SRB) om ikke at vedtage afviklingsordninger for kreditinstitutterne ABLV Bank AS og ABLV Bank Luxembourg SA i henhold til artikel 18, stk. 1, i Europa-Parlamentets og Rådets forordning (EU) nr. 806/2014 af 15. juli 2014 om ensartede regler og en ensartet procedure for afvikling af kreditinstitutter og visse investeringsselskaber inden for rammerne af en fælles afviklingsmekanisme og en fælles afviklingsfond og om ændring af forordning (EU) nr. 1093/2010 (EUT 2014, L 225, s. 1).

Konklusion

1) Den Fælles Afviklingsinstans (SRB) frifindes.

2) ABLV Bank AS bærer sine egne omkostninger og betaler de af Afviklingsinstansen afholdte omkostninger.

3) Den Europæiske Centralbank (ECB) bærer sine egne omkostninger.

(1) EUT C 259 af 23.7.2018.
Rettens dom af 23. februar 2022 — ASL Aviation Holdings og ASL Airlines (Ireland) mod Kommissionen

(Sag T-540/18) (1)

(Ansvar uden for kontraktforhold - konkurrence - markederne for internationale tjenesteydelser med ekspresudbringning af småpakker i EØS - fusion - afgørelse, hvorved fusionen erklæres uforenelig med det indre marked - annullation af afgørelsen ved en dom afsagt af Retten - generel henvisning til andre skriftlige indlæg - anbringender eller klagepunkter rejst af en tredjemand i en anden sag - beviser fremført for første gang i replikken - manglende begrundelse for forsinkelsen - afvisning - tilstrækkeligt kvalificeret tilsidesættelse af en retsbestemmelse, som tillægger borgerne rettigheder)

(2022/C 171/30)

Processprog: engelsk

Parter

Sagsøgere: ASL Aviation Holdings DAC (Swords, Irland) og ASL Airlines (Ireland) Ltd (Swords) (ved N. Travers, SC, og solicitors H. Kelly, K. McKenna og R. Scanlan)

Sagsøgt: Europa-Kommissionen (ved N. Khan, P. Berghe, M. Farley og R. Leupold Henning, som befuldmægtigede)

Sagens genstand

Søgsmål i henhold til artikel 268 TEUF med påstand om erstatning for den skade, som sagsøgerne har lidt som følge af, at Kommissionens afgørelse C(2013) 431 af 30. januar 2013 om en fusions uforenelighed med det indre marked og med EØS-aftalen (sag COMP/M.6570 — UPS/TNT Express) var ulovlig.

Konklusion

1) Europa-Kommissionen frifindes.

2) ASL Aviation Holdings DAC og ASL Airlines (Ireland) betaler sagsomkostningerne.

(1) EUT C 399 af 5.11.2018.
Rettens dom af 19. januar 2022 — Koinopraxia Touristiki Loutrakiou mod Kommissionen

(Sag T-757/18) (1)

(Statsstøtte - græske kasinoer - ordning, der pålægger en afgift på 80 % på entrépriser med forskellige beløb - sondring mellem offentlige og private kasinoer - klage - afgørelse, hvorved støtten erklæres uforenelig med det indre marked og ulovlig og anordnet tilbagesøgt - afgørelsen annulleres ved Rettens dom - afgørelse, hvorved det fastslås, at der ikke foreligger statsstøtte - annullationssøgsmål - anfægtelig retsakt - formalteten - ret til forsvar)

(2022/C 119/41)

Processprog: engelsk

Parter

Sagsøger: Koinopraxia Touristiki Loutrakiou AE OTA — Loutraki AE — Klab Otel Loutraki Kazino Touristikes kai Xenodocheiakes Epicheiriseis AE (Loutraki, Grækenland) (ved advokaterne S. Pappas og A. Pappas)

Sagsøgt: Europa-Kommissionen (ved A. Bouchagiar og P.-J. Loewenthal, som befuldmægtigede)

Intervenienter til støtte for sagsøgte: Regency Entertainment Psychagogiki kai Touristiki AE (Maroussi, Grækenland) og Elliniko Kazino Parnithas AE (Maroussi) (ved advokaterne N. Niejahr, B. Hoorelbeke, I. Drillerakis og E. Rantos)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens afgørelse (EU) 2018/1575 af 9. august 2018 om Grækenlands foranstaltninger over for visse græske kasinoer SA.28973 — C 16/2010 (ex NN 22/2010, ex CP 318/2009) (EUT 2018, L 262, s 61).

Konklusion

1) Europa-Kommissionen frifindes.

2) Koinopraxia Touristiki Loutrakiou AE OTA — Loutraki AE — Klab Otel Loutraki Kazino Touristikes kai Xenodocheiakes Epicheiriseis AE betaler sagsomkostningerne.

(1) EUT C 72 af 25.2.2019.
Rettens dom af 21. december 2021 — Apostolopoulou og Apostolopoulou-Chrysanthaki mod Kommissionen

(Forenede sager T-721/18 og T-81/19) (1)

(Ansvar uden for kontraktforhold - tilskudsaftaler indgået som led i forskellige EU-programmer - det støttemodtagende selskabs tilsidesættelse af kontraktvilkårene - støtteberettigede omkostninger - OLAF’s undersøgelse - likvidation af selskabet - inddrivelse fra deltagerne i nævnte selskab - tvangsfuldbyrdelse - Kommissionens repræsentanters udsagn fremsat for de nationale retsinstanser - rette sagsøgte - tilsidesættelse af formkrav - delvis afvisning - tilstrækkeligt kvalificeret tilsidesættelse af en bestemmelse, som tillægger borgerne rettigheder)

(2022/C 95/31)

Processprog: græsk

Parter

Sagsøgere: Zoï Apostolopoulou (Athen, Grækenland) og Anastasia Apostolopoulou-Chrysanthaki (Athen) (ved advokat D. Gkouskos)

Sagsøgt: Europa-Kommissionen (ved J. Estrada de Solà og T. Adamopoulos, som befuldmægtigede)

Sagens genstand

Søgsmål anlagt i henhold til artikel 268 TEUF med principal påstand om erstatning for den skade, som sagsøgerne angiveligt har lidt som følge af udsagn fremsat af Kommissionens repræsentanter inden for rammerne af en sag til prøvelse af tvangsfuldbyrdelse af dom af 16. juli 2014, Isotis mod Kommissionen (T-59/11, EU:T:2014:679), og af 4. februar 2016, Isotis mod Kommissionen (T-562/13, ikke trykt i Sml., EU:T:2016:63), i forhold til sagsøgerne for Protodikeio Athinon (retten i første instans i Athen, Grækenland) og for Efeteio Athinon (appeldomstolen i Athen, Grækenland).

Konklusion

1) Europa-Kommissionen frifindes.

2) Zoï Apostolopoulou og Anastasia Apostolopoulou-Chrysanthaki betaler sagsomkostningerne.

(1) EUT C 54 af 11.2.2019.
Rettens dom af 27. oktober 2021 — WM mod Kommissionen

(Sag T-411/18) (1)

(Personalesag - tjenestemænd - ansættelse - meddelelse om udvælgelsesprøve - almindelig udvælgelsesprøve EPSO/AD/338/17 - udvælgelseskomitéens afgørelse om ikke at give sagsøgeren adgang til den næste fase af udvælgelsesprøven - artikel 21 og 26 i chartret om grundlæggende rettigheder - vedtægtens artikel 1d, stk. 1, 4 og 5 - rimelige tilpasninger - princippet om forbud mod forskelsbehandling på grund af handicap - direktiv 2000/78/EF - ansvar - økonomisk og ikke-økonomisk tab)

(2022/C 2/37)

Processprog: engelsk

Parter

Sagsøger: WM (ved advokat B. Entringer)

Sagsøgt: Europa-Kommissionen (ved T.S. Bohr og D. Milanowska, som befuldmægtigede)

Sagens genstand

Søgsmål støttet på artikel 270 TEUF med påstand om dels annullation af afgørelse truffet af udvælgelseskomitéen i almindelig udvælgelsesprøve EPSO/AD/338/17 af 27. september 2017 om ikke at give sagsøgeren adgang til den næste fase af udvælgelsesprøven og af ansættelsesmyndighedens afgørelse af 19. april 2018 om afslag på sagsøgerens klage, dels erstatning for det tab, som sagsøgeren hævder at have lidt som følge af disse afgørelser.

Konklusion

1) Europa-Kommissionen frifindes.

2) Hver part bærer sine egne omkostninger.

(1) EUT C 61 af 24.2.2020.
Rettens dom af 20. oktober 2021 — ZU mod Kommissionen

(Forenede sager T-671/18 og T-140/19) (1)

(Personalesag - tjenestemænd - forflyttelse i tjenestens interesse - vedtægtens artikel 12a - psykisk chikane - vedtægtens artikel 25 - begrundelsespligt - ret til forsvar og ret til at blive hørt - åbenbart urigtigt skøn - princippet om god forvaltning og omsorgspligt - vedtægtens artikel 22a - magtfordrejning - vedtægtens artikel 24 - ansøgning om bistand - afslag på ansøgningen - bedømmelsesåret 2017 - bedømmelsesrapport - bedømmelsesåret 2018 - forslag om ikke-forfremmelse - ansvar)

(2021/C 502/28)

Processprog: engelsk

Parter

Sagsøger: ZU (ved advokat C. Bernard-Glanz)

Sagsøgt: Europa-Kommissionen (ved I. Melo Sampaio, D. Milanowska og L. Vernier, som befuldmægtigede, bistået af advokaterne D. Waelbroeck og A. Duron)

Sagens genstand

I sag T-671/18, søgsmål støttet på artikel 270 TEUF med påstand dels om annullation af Kommissionens afgørelse af 12. oktober 2018 om at forflytte sagsøgeren til Det Europæiske Kontor for Bekæmpelse af Svig (OLAF) i Bruxelles (Belgien), af Kommissionens e-mail af 29. oktober 2018, hvorved Kommissionen over for sagsøgeren foreløbigt bekræftede, at datoen for hans placering i OLAF ville være den 1. december 2018 og fremsendte praktiske oplysninger til ham vedrørende hans tilbagevenden til Bruxelles og af afgørelsen om afslag på den klage, der blev indgivet over disse to afgørelser, dels om erstatning af det tab, som sagsøgeren angiveligt har lidt bl.a. som følge af disse afgørelser, og, i sag T-140/19, søgsmål støttet på artikel 270 TEUF med påstand om annullation af sagsøgerens bedømmelsesrapport for 2017, af forslaget om ikke at forfremme ham i forfremmelsesåret 2018, af afslaget på hans ansøgning om bistand indgivet den 26. januar 2018 og af afgørelserne om afslag på de klager, der blev indgivet over disse tre afgørelser.

Konklusion

1) Europa-Kommissionen frifindes i de forenede sager T-671/18 og T-140/19.

2) ZU betaler sagsomkostningerne, herunder omkostningerne i forbindelse med sagen om foreløbige forholdsregler i sag T-671/18 R.

(1) EUT C 16 af 14.1.2019.